Nie net vir die voëls nie | SARIE
Nie net vir die voëls nie	deur Anita Rossouw en Lounette Fourie
Daar is iets bekoorliks aan ’n voëlhuisie. Dit laat jou warm en knus voel en kan ook ’n unieke dekor-element in jou huis wees.
1. Teen die muur
Corné Strydom van Romo Fabrics het haar woonvertrek met voëlhuisies versier. Sy het hulle oor ’n paar jaar versamel.
2. Maak dit van skoenbokse
Plak die skoenboksdeksel vas aan die boks en trek met ’n potlood twee identiese spitsdakke aan die voor en agterkant. Knip ’n strook karton breed en lank genoeg vir ’n dak. Sny ’n klein gaatjie aan die voorkant en trek dit oor met papier of materiaal.
3. Kies dit vir jou slaapkamer
Dit pas perfek in hierdie slaapkamer met die natuurtema. Die houthuisie is by ’n straatmark gekoop.
4. In die tuin of op jou balkon
Dit maak ’n mooi kleurkol in jou tuin en sal voëls lok. Verf dit in ’n helder kleur.
5. Gee insekte ook ’n kans
By kwekerye sal jy sulke gogga-huisies te koop kry. Insekte en voëls speel ’n belangrike rol in jou tuin en as jy nie ’n tuin het nie, lyk dit alte mooi as jy dit êrens ophang.